Sigurd (lagmann på Shetland)

For mannsnavnet Sjúrður, se Sjurd

Sigurd eller Sjurd (Sjúrður) var en norrøn lagmann som levde rundt år 1300. Han var kongelig utnevnt lagmann på Shetland (Hjaltland).

Sigurd og biskop Erlend av Færøyene fikk i oppdrag av hertug Håkon Magnusson, som var lensherre på Færøyene, å forberede en særlovgivning for landbruket der. De bygde trolig sine forslag på eldre landskapslov. Hertug Håkon stadfestet Sauebrevet som retterbot (tilleggslov) til kong Magnus Lagabøtes landslov i 1298.

Eldre historikere har, uten at dette fremgår direkte av kildene, tolket Sigurds medvirkning til Sauebrevet som at Færøyene på dette tidspunktet tilhørte Shetlands lagdømme. Senere historikere har imøtegått dette synspunktet og antatt at Sigurd var sakkyndig og uhildet. I Lagtingets jubileumsverk (2002) regnes Sigurd kun som en mulig lagmann på Færøyene.

 Referanser 

Kategori:Lagmenn på Færøyene
Kategori:Fødselsår ukjent
Kategori:Dødsår ukjent
Kategori:Portal:Færøyene/artikler